LInternational Ultraviolet Explorer , el ze un satèłite par oservasion astronomeghe dotà de un tełescòpio de 45 centìmetri sensìbiłe a ła luze ultraviołeta, lansà inte el 26 de zenaro del 1978. El projeto el ze nasesto da na cołaborasion intrà NASA, Science Research Council e l'Ajensia Spasiałe Eoropea. Ła durada mìnema del projeto ła zera prevedesta consumarse in 3 ani, ma ła ze sta sorpasada grandamente, el satèłite el ze sta stuà inte el 30 de setenbre del 1996 dopo de 16 ani de atività. El ze sta el primo oservatòrio spasiałe che el ga oparà in tenpo reałe sevindo i órdeni inpartii dai astrònomi inte łe baze in tera in Eoropa e inte i Stati Unii de l'Amèrica. 2000 astrònomi i zera rivà a far 10.400 imàzeni de 10.000 ojeti sełesti difarenti.